**Obrazloženje pokazatelja financijskog poslovanja za listopad 2025. godine**

**Prihodi**

Ukupni prihodi u listopadu iznose **1.172.973** EUR, a sastoje se od sljedećih prihoda:

* **Prihoda od HZZO**-a u iznosu od **1.000.148** EUR - odnose se na prihode ostvarene na temelju ugovora s HZZO-om (glavarina – **891.174**EUR, prihodi po ispostavljenim računima za prijeđene kilometre 0,23 EUR (1,75 kn/km), provođenje zdravstvene zaštite kroz lijekove i potrošni materijal, prihodi od ino-osiguranika – **108.974 E**UR);
* **Prihoda od proračuna** u iznosu **153.700** EUR – odnose se na prihode od Grada Novalje za smještaj zaposlenika za 10/2025-7**00** EUR, prihode od TZ Grada Novalje za smještaj dodatnih timova tijekom turističke sezone IV. rata – **3.000** EUR, kapitalne pomoći od Općine Brinje za sufinanciranje nabave vozila HMS - **25.000** EUR i prihode od decentraliziranih sredstava za nabavu vozila HMS - **100.000** EUR te **25.000** EUR od Ličko-senjske županije za sufinanciranje nabave vozila HMS;
* **Ostalih izvanrednih prihoda** u iznosu od **19.125** EUR – odnose se na ostale prihode za posebne namjene (prijevoz vozila u slučaju kvara ili nezgode) – **708** EUR, prihode od pruženih usluga osobama bez važećeg zdravstvenog osiguranja, dežurstva na razminiranju i osiguranja na manifestacijama – **16.604** EUR, ostale izvanredne prihode (režije zaposlenika)– **411 EUR** i prihode od prodaje prijevoznih sredstava-**1.402** EUR

**Rashodi**

Ukupni rashodi u listopadu iznose **813.037 EUR**, a sastoje se od:

* **Materijalnih izdataka,** *Tablica 1. dio 1 – 14 u* iznosu od **241.957** EUR, od čega (*u obrazloženju niže navedeni su izdaci koji znatnije odstupaju te razlozi odstupanja u odnosu na isti mjesec prethodne godine):*
* izdaci za potrošni medicinski materijal i uredski materijal su veći zbog trenutno veće potrošnje;
* izdaci za utrošenu energiju su veći u odnosu na isti mjesec prethodne godine zbog većeg iznosa računa gorivo i više zaprimljenih računa od doma zdravlja za režijske troškove;
* izdaci za usluge tekućeg i investicijskog održavanja su veći u odnosu na isti mjesec prethodne godine zbog više zaprimljenih računa za usluge održavanja vozila.

*Tablica 3., stavka 14 iz tablice 1. sadrži podatke o ostalim izdatcima* koji su u odnosu na isti mjesec prethodne godine veći ili manji iz sljedećih razloga:

* izdaci za sitan inventar se odnose na nabavu reducirajućeg ventila s protokomjerom za Ispostavu Gospić;
* nabavljene su auto gume i službena radna odjeća i obuća, a u 2024. godini isto je nabavljano u drugom razdoblju, a ne u promatranom mjesecu;
* izdaci za intelektualne i osobne usluge (ugovori o poslovnoj suradnji) su manji u odnosu na isti mjesec prethodne godine zbog manjeg broja odrađenih ugovora;
* premije osiguranja su veće zbog ugovorene premije za osiguranje zaposlenih.

Ostalih velikih odstupanja u odnosu na isti mjesec prethodne godine nije bilo te se odnose na manja povećanja ili smanjenja, a što ovisi o trenutnim potrebama i dinamici nabave i dospijeća na knjiženje tijekom mjeseci.

* **Rashoda za zaposlene,** *Tablica 1. dio 15-19,* u iznosu od **567.207** EUR– veći su u odnosu na isti mjesec prethodne godine zbog veće osnovice za obračun plaća, te većih izdataka za prijevoz zaposlenika;
* **Financijskih rashoda,** *Tablica 1. točka 20,*u iznosu od **773** EUR;
* **Izdataka za kapitalna ulaganja,** *Tablica 1.točka 21*, u iznosu **3.100** EUR - odnose se na nabavu ostale uredske opreme – **1.773** EUR za Ispostavu Lovinac i Gospić i medicinske opreme – **1.326** EUR za sve ispostave.

Na dan 31.10.2024. godine ukupne obveze su iznosile 594.440 EUR, potraživanja su iznosila 863.911 EUR, stanje žiroračuna je iznosilo 2.180.019 EUR i stanje novca na deviznom računu je iznosilo 1.260 EUR.

Na dan 31.10.2025. godine ukupne obveze su iznosile 707.973 EUR, potraživanja su iznosila 1.048.514 EUR, stanje žiro računa je iznosilo 2.910.957 EUR i stanje novca na deviznom (multinacionalnom) računu 1.260 EUR.

Ukupno oko 575.000 EUR su obveze za zaposlene koje su nedospjele i podmiruju se u zakonskim rokovima. Ostalo su obveze za materijalne i financijske rashode te obveze za nabavu nefinancijske imovine koje Zavod podmiruje sukladno rokovima dospijeća. Od ukupnih potraživanja, oko 47.400 EUR se odnosi na jamčevne pologe i potraživanja za bolovanja, iznos od oko 879.350 EUR su potraživanja od HZZO-a koja su naplativa potraživanja u skladu s dinamikom plaćanja sukladno rokovima dospijeća. Preostalo su potraživanja od izvanproračunskih korisnika, prihoda od pruženih usluga i ostala potraživanja.

Zaključno, u listopadu 2025. godine ostvareno je više prihoda u odnosu na isti mjesec prethodne godine za 183.843 EUR, manje rashoda u odnosu na isti mjesec prethodne godine za 80.527 EUR te je ostvaren višak prihoda u iznosu 359.936EUR. Višak prihoda je nastao zbog uplaćene glavarine za pomoć na HMP (sezonski timovi 4. rata) u 10/2025, a svi rashodi vezani za tu glavarinu (plaće dodatnih tima tijekom turističke sezone) su priznati u 9. mjesecu s obračunom plaće, te u listopadu 2025. nije bilo velikih troškova za nabavu nefinancijske imovine, što je bio slučaj u listopadu 2024.

Služba za ekonomsko-financijske

i računovodstvene poslove

Viši stručni referent: Voditelj Službe:

Antonija Pećina, bacc. oec. Martina Rukavina, mag. oec.